Решение на Общия съд от 6 октомври 2021 г. — Global Translation Solutions/Парламент
(Дело T-7/20)1
(Обществени поръчки за услуги — Процедура за възлагане на обществени поръчки — Услуги по писмени преводи — Отхвърляне на офертата на оферент — Възлагане на поръчката на друг оферент — Критерии за възлагане — Формат за изтегляне на файла, предоставен по време на теста)
Език на производството: английски
Страни
Жалбоподател: Global Translation Solutions ltd. (Ла Валета, Малта) (представител: C. Mifsud-Bonnici, avocat)
Ответник: Европейски парламент (представители: Е. Танева и K. Wójcik)
Предмет
Искане на основание член 263 ДФЕС за отмяна на съдържащото се в писмото на Парламента от 28 октомври 2019 г. решение за отхвърляне на офертата, която жалбоподателят е подал за обособена позиция 15 в процедурата за възлагане на обществена поръчка TRA/EU19/2019, и за отмяна на съдържащото се в писмото на Парламента от 4 декември 2019 г. решение за възлагане на обществената поръчка на друг оферент
Диспозитив
Отхвърля жалбата.
Осъжда Global Translation Solutions ltd. да заплати съдебните разноски.
____________
1     ОВ C 87, 16.3.2020 г.